cyanic-selkie/wikianc huggingface dataset:
Լայպցիգի ճակատամարտ
Լիբերվոլկվիցի գործողություն
Լիբերվոլկվիցը մեծ գյուղ էր հարմար դիրքով, որը պաշտպանում էին Մարշալ Մակդոնալդը և Գեներալ Լորինստոնը մոտ 18.000 զորքով։ Յոհան ֆոն Կլենաուի ավստրիական IV կորպուսը 24.000 զորքով հարձակվեց գյուղի վրա, որոնց սատարում էր Պրիթի 10-րդ բրիգադը (4,550) և Զիտենի 11-րդ բրիգադը (5,365)։ Ավստրիացիների գրոհը ստիպեց ֆրանսիացիներին թողնել գյուղը ծանր մարտերից հետո, սակայն հակագրոհով վերանվաճեցին գյուղը։ Ռուս Գեներալ Վյուրտեմբերգը աչքի ընկավ իր խիզախությամբ, երբ իր զորքերը տարավ ուղիղ կրակի միջով։ Այս ժամանակ Նապոլեոնը հրամայեց Գեներալ Դրուոյին ձևավորել գումարտակ 150 թնդանոթով Գալովի բարձունքում։ Այս գումարտակը կարողացավ շարքից հանել ռուսական II կորպուսը` ստիպելով պրուսական գումարտակներին օգնության հասնել նրանց։
Այժմ ճեղքը բացված էր, ինչպես Նապոլեոնն էր ցանկանում և Մարշալ Մյուրատը անցավ գրոհի 10.000 ֆրանսիական, իտալական և սաքսոնական հեծելազորով։ Սակայն Մյուրատը չկարողացավ ճիշտ կառավարել այսպիսի մեծաթիվ հեծելազորը և խախտվեցին շարքերը, ինչից օգտվեցին ռուս, պրուսացի և ավստրիացի հեծելազորայինները և Մյուրատը ստիպված էր նահանջել մինչև հրանոթների տեղակայման վայրեր, որտեղ նրանց փրկեցին Ֆրանսիայի Գվարդիայի Դրագունները։ Երիտասարդ գվարդիականները ուղարկվեցին դուրս մղելու դաշնակիցներին և Նապոեոնի համար ճեղք բացելու համար։ Նրանք վերանվաճեցին Լիբերվոլկվիցը և Վաչաուն, սակայն դաշնակիցների հակագրոհից հետո, որին մասնակցում էին ռուս գվարդիականները, ավստրիացիները և ռուս կազակները, նորից հետ մղեցին ֆրանսիացիներին։ Հարավային ճակատում, չնայած Նապոլեոնը տարածքներ նվաճեց, այնուամենայնիվ չկարողացավ ճեղքել դաշնակիցների պաշտպանական գծերը ։
Հյուսիսային գրոհ
Հյուսիսային ճակատը բացվեց գեներալ Լանժերոնի ռուսական կորպուսի գրոհով Գրոս-Վիեդերիչ և Կլեյն-Վիեդերիչ գյուղերի ուղղությամբ, որը ֆրանսիացիների հոյւսիսային գծերի կենտրոնն էր։ Այս դիրքը պաշտպանում էր գեներալ Դաբրովսիի լեհական դիվիզիան չորս հետևակայնին և երկու հեծելազորային գումարտակներով։ Գրահի հենց սկզբից լեհական դիվիզիան նույնպես անցավ գրոհի։ Ճակատամարտը անընդհատ փոփոխվում էր գրոհներով և հակագրոհներով։ Վերջիվերջո գեներալ Լանժերոնը կարողացավ նվաճել երկու գյուղերը` ծանր կուրուստներ պատճառելով հակառակորդին։
Հոկտեմբերի 17
Հոկտեմբերի 17-ին տեղի ունեցավ ընդամենը երկու գործողություն։ Մեկ հարձակողական գործողություն ռուս գեներալ Սակենի կողմից գեներալ Դաբրովսկիի լեհական դիվիզիայի վրա Գոհլիս գյուղում։ Արդյունքում, ունենալով թվային առավելություն, ռուսները ստիպեցին լեհերին նահանջել Պֆաֆենդորֆ։ Բլյուշերը, ով մեկ օր առաջ էր դարձել ֆիելդմարշալ, հրամայեց գեներալ Լանսկոյի ռուսական 2-րդ հուսարային դիվիզիային հարձակվել գեներալ Արինգիի III հեծելազորայի կորպուսի վրա։ Ինչպես մեկ օր առաջ, դաշնակիցների հեծելազորը ունեցավ մեծ առավելություն և ստիպեց ֆրանսիացիներին նահանջել՝ պատճառելով մեծ կորուստներ։
Համալրումների ժամանում
Ֆրանսիացիները ստացան ընդամենը 14,000 զինվորի համալրում։ Մյուս կողմից դաշնակիցները ստացան 145․000 զինվոր համալրում, որոնց բաժանեցին երկու բանակների միջև, մեկի հրամանատար դարձավ Բենինգսենը Բոհեմիայի բանակից, մյուսը՝ Հյուսիսային բանակում, որը հիմնականում շվեդ զինվորներից էր բաղկացած և հրամանատարն էր Բերնանդոտեն։
Նապոլեոնի կողմից զինադադար կնքելու փորձ
Շուտով պարզ դարձավ, որ դաշնակիցները շրջափակման մեջ կառնեն Նապոլեոնին և նրա բանակին և նա գիտեր, որ եթե չնահանջի, ապա կապիտուլացիայի կենթարկի իր բանակը։ Այսպիսով Նապոլեոնը սկսեց փնտրել ճանապարհներ և կամուրջներ Լինդենաուում, որոնք կօգտագործի նահանջի համար կամ նվազագույնը շատ ապահով անցուղի Պլայսե գետը հատելու համար։ Այնուամենայնիվ, նա դեռ հանձնվելու տրամադրություն չուներ, քանի որ մտածում էր մեկ այլ մեծ հաղթանակ նվաճել Ֆրանսիայի համար։ Նա նաև մտածում էր, որ Լայպցիգի ուժեղ հետևակային ուժերը կարող են կասեցնել դաշնակիցների ցանկացած գրոհ, ինչը կտա իրեն և իր զորքերին ավելի շատ ժամանակ նահանջել ճակատամարտից։
Այս ժամանակ Նապոլեոնը ուղարկեց Մերվելդտին, ով գերի էր ընկել երկու օր առաջ, դաշնակիցներին հաղորդելու իր առաջարկները։ Մերվելդտը փոխանցեց նամակՆ Ալեքսանդր I-ին, Ֆրանցիս I-ին և Ֆրեդերիկ Վիլհելմ III-ին՝ առաջարկելով հանձնել Օդեր և Վիստուլա ամրոցները, փոխարենը դաշնակիցները պետք է թույլ տային նրան նահանջել դեպի Սաալե։ Նա նաև ավելացրեց, որ կստորագրի զինադադար և կսկսի հաշտության բանակցություններ, սակայն բոլոր երեք միապետները մերժեցին նրա առաջարկը։
Դաշնակիցների բանակների կողմից Նապոլեոնի շրջափակում
Դաշնակիցները գրոհների անցան բոլոր կողմերից և այս անգամ ամբողջությամբ շրջափակեցին Նապոլեոնին։ Ինը ժամ կռիվներից հետո, որում երկու կողմերն ունեցան մեծ կորուստներ, միայն ֆրանսիացիների քաջության շնորհիվ ֆրանսիական բանակը փրկվեց ամբողջությամբ ջախջախվելուց և դանդաղորեն նահանջեցին Լայպցիգ։ Դաշնակիցների հյուսիսային մասը ղեկավարում էին Բլյուշերը և Բերնադոտեն, հարավից Բարքլի դե Տոլլին, Բեննինգսենը և արքայազն ֆոն Հեսսե-Հոմբուրգը հարավից, իսկ Գյուլին՝ արևմուտքից։
Վաշաուի, Լյոսնիգի և Դյոլիցի գործողություններ
Պրուսական 9-րդ բրիգադը նվաճեից Վաշաու գյուղը, իսկ ավստրիացիները գեներալ Բիանչիի հունգարացիների հետ դուրս մղեցին ֆրանսիացիներին Լյոսինգից։ Ավստրիացիները կարողացան առավելության հասնել, քանի որ ավստրացիների հեծելազորը գրոհեց ֆրանսիացիների հետևակի վրա և ժամանակ տվեց ավստրիական հետևակին իրականացնել գրոգ Դյոլիցի ուղղությամբ, սակայն երիտասարդ գվարիացիները դուրս մղեցին նրանց։ Դրանից հետո ավստրիացիները գրոհեցին գյուղի վրա հրետանու ուղեկցությամբ։
Արտաքին հղումներ
Կատեգորիա:Ռուսաստանի ճակատամարտեր Կատեգորիա:Ֆրանսիայի ճակատամարտեր Կատեգորիա:Լեհաստանի ճակատամարտեր Կատեգորիա:Շվեդիայի ճակատամարտեր Կատեգորիա:Գերմանիայի ճակատամարտեր Կատեգորիա:Ճակատամարտեր Գերմանիայում Կատեգորիա:1813 հակամարտություններ Կատեգորիա:Նապոլեոնյան պատերազմների ճակատամարտեր
Ֆրից ֆոն Ունրու
Ֆրից ֆոն Ունրու ՝ գերմանացի Էքսպրեսիոնիստ դրամատուրգ, բանաստեղծ և վիպասան։
Ունրուն ծնվել է Կոբլենզում, Գերմանիա։ Լինելով գեներալի որդի, նա ծառայել է որպես սպա գերմանական բանակում մինչև 1912 թվականը, այնուհետև հեռացել է բանակից՝ իր գրական կարիերան սկսելու համար։ Իր ամենավաղ կարևոր աշխատանքներից երկուսը՝ Offiziere ("Սպաներ", 1911) պիեսը և Vor der Entscheidung ("Մինչ որոշում կայացնելը", 1914) բանաստեղծությունը մեծ դեր ունեցան իր հակապատերազմյան այն կարծիքի վրա, որ հասարակական կարգը պետք է հիմնված լինի ոչ միայն իշխանության վրա, այլ մարդու ազնվության և պատասխանատվության `ուղղված մարդկանց։ Ունրուի աշխատանքները եղել են հակառազմատենչ` հորդորելով աշխարհին խաղաղություն և ընկերություն։ Իր առավել նշանավոր աշխատանքներից են՝ Der Opfergang-ը ("Զոհաբերության ձև"), (փայլուն հակապատերազմյան պիես գրված Վերդենի պաշարման ժամանակ, հրատարակված 1919 թվականին), Ein Geschlecht-ը ("Ընտանիք", 1916) և դրա շարունակությունը՝ Platz-ը (1920) ու Հենրիխ ֆոն Անդերնախը (1925)։
Ունրուն նացիստական կուսակցության հակառակորդն էր ու այդ առիթով գրել է մի քանի գործեր, որոնք զգուշացնում են նացիստական դիկտատուրայի հետևանքների մասին՝ ներառելով «Բոնապարտը», «Բեռլինը» Մոնտե Կառլոյում (1931) և «Զերոն»(1932)։ Նա 1932 թվականին Գերմանիայից տեղափոխվել է Ֆրանսիա, իսկ ավելի ուշ ներգաղթել է Միացյալ Նահանգներ։ Նա 1962 թվականին վերադարձել է Գերմանիա և մահացել է Դիեձ քաղաքում 85 տարեկան հասակում։
Արտաքին հղումներ
Կատեգորիա:Լեզվի և պոեզիայի գերմանական ակադեմիայի անդամներ Կատեգորիա:Գերմանացի դրամատուրգներ Կատեգորիա:Գերմանացի բանաստեղծներ Կատեգորիա:Գերմանացի գրողներ Կատեգորիա:Գերմանացի վիպասաններ
Մանֆրեդոնիա
Մանֆրեդոնիա (Manfredonia), քաղաք և կոմուննա Իտալիայի Խորհրդարանական Հանրապետության Ֆոջա գավառի Ապուլիա մարզում։ Գտնվում է Իտալիայի հարավարևելյան մերձծովյան հատվածում։ Արևելքում ափերը ողողում են Ադրիատիկ ծովի ջրերը։ 2009 թվականի տվյալներով բնակչությունը կազմում է 57,2 հազար մարդ։
Քաղաքը հնագույն ժամանակներում բնակեցված է եղել հույների կողմից։ Մ.թ.ա. 335 թվականին այս վայրում պատերազմ է մղել Ալեքսանդր Էպիրուստը։ Մութ ժամանակահատվածում այն տուժել է ծովահենների, սլավոնների և վարյագների արշավանքների արդյունքում։ Հետո այս քաղաքը հանձնվել է Նորմանների թագավորությունը, որը այս շրջանում աճել է մեծ տեմպերով։
1223 թվականի երկրաշարժից հետո քաղաքի զարգացումը կանգ առավ։ 1528 թվականին եղել է ֆրանկների, իսկ 1620 թվականին թուրքերի տիրապետության տակ։ Թուրքական կառավարությունը նպաստեց քաղաքի արագ ոչնչացմանը։ 19-րդ դարում Իտալիայի վերամիավորումից հետո քաղաքը անցավ Իտալիային և մինչ օրս այն համարվում է Իտալական նավահանգիստ` Ադրիատիկ ծովի ափին։ Քաղաքում զարգանում է զբոսաշրջությունը։
Արտաքին հղումներ
Կատեգորիա:Իտալիայի քաղաքներ Կատեգորիա:Իտալիայի բնակավայրեր Կատեգորիա:Ադրիատիկ ծովի նավահանգիստներ
Դեյվիդ Ալլեն (նկարիչ)
Դեյվիդ Ալլեն (David Allan, ), շոտլանդացի նկարիչ և լուսավորիչ։
Կենսագրություն և ստեղծագործություն
Դեյվիդ Ալլենը ծնվել է 1744 թվականի փետրվարի 13-ին Շոտլանդիայի կենտրոնում՝ Ալլոյում։ Նրա գործերը պատմական թեմաներով են։ 1762 թվականին ավարտել է Ֆլուլիս Գլազգոյի գեղանկարչության ակադեմիան։ Յոթ տարվա հաջող ուսումնառությունից հետո նա ստանում է լորդ Կաթքարտի և Մարսի Էրսկի հովանավորությունը։ Էրսկինի հովանավորությամբ Ալլենը հնարավորություն է ստանում ճանապարհորդել Հռոմում։ Նա այնտեղ մնաց մինչև 1777 թվականը, որտեղ ուսումնասիրեց Գավին Համիլտոնի գործերը և սովորեց կրկնօրինակել շատ վարպետների։ 1771 թվականին նրա երկու պատմական նկարները՝ «Պոնտոս Մեծը իր պարտությունից հետո» և «Կլեոպատրան Մարկոս Անտոնիոսի մոխիրը քամուն է տալիս», ներկայացվել են Լոնդոնի թագավորական ակադեմիայում անցկացվող ցուցահանդեսին, որտեղ վերջինս հաղթող է ճանաչվել։ 1773 թվականին Հռոմում նրա «Hector’s Farewell from Andromache» նկարը արժանացել է Accademia di S Luca's ոսկե մեդալի։ Շոտլանդիայի ազգային պատկերասրահում այժմ գտնվում է «Դիմանկարչության բնօրինակ» նկարը։ Նկարում ներկայացված է կորնթացի սպասուհի, որը նկարում է իր սիրեկանի ստվերը։ Այն ավելի հայտնի է Դոմենիկո Ջունեգոյի հրաշալի փորագրությամբ։ 1773 թվականին Սուրբ Ղազար ակադեմիայի կողմից արժանացել է ոսկե մեդալի՝ որպես պատմական կոմպոզիցիայի լավագույն նմուշ։ Իտալիայում նա այցելել նաև Նեապոլի թագավորություն, որտեղ նրան լավ ընդունելության է արժանացրել լորդ Քեթքարտի եղբայր Ուիլյամ Համիլթոնը, ով նաև Բրիտանիայի դեսպանն էր։
Նա հրաշալի նկարներ է նկարել Հռոմի և Նեապոլի փողոցների պատկերներով։
Նկարազարդումներ է կատարել նաև Ջեյմս Մաքֆերսոնի «Ossian» բանաստեղծության համար։
Նրան երբեմն կոչում էին «Շոտլանդական Հոգարթ», չնայած նա չուներ Հոգարթի երգիծական հատկությունները։
Մալբորգետո Վալբրունա
Մալբորգետո Վալբրունա (Malborghetto Valbruna), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 1007 մարդ՝ ըստ 2008 թվականի մարդահամարի տվյալների, բնակչության խտություն՝ 9 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 33010.։ Հեռախոսային կոդ՝ 0428։
Կոմունայում հուլիսի 2-ին հատկապես նշվում է Սուրբ Կույս Մարիամի և Եղիսաբեթի հանդիպումը։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Իզաբել Դինգիզյան
Իզաբել Դինգիզյան (Իզապէլ Տինկիզեան ), Շվեդիայի Կանաչների կուսակցության անդամ, Շվեդիայի Ռիկսդագի անդամ, երրորդ փոխխոսնակ։
Դինգիզյանը ծնվել է Բաղդադում, հայ վերապրողների ընտանիքում։ 1965 թվականին տեղափոխվել են Շվեդիա, բնակվել Մալմոյում։ Բացի շվեդերենից, խոսում է հայերեն և արաբերեն ։
Ուկրաինական գրականություն
Ուկրաինական գրականության սկզբնաղբյուրը Կիևյան Ռուսիայի գրականությունն է, որն առաջացել է 10-րդ դ․ վերջին 11-րդ դ․ սկզբին և ստեղծվել է հին ռուսական ժողովրդական լեզվով։ Ուկրաիներեն, ռուսերեն և բելառուսերեն գրականությունների ընդհանուր հուշարձանն է «Ասք Իգորի արշավանքի մասին» (12-րդ դ․ վերջ) գործը։ Ուկրաինական գրականության զարգացման մեջ մեծ նշանակություն է ունեցել ժողովրդական ստեղծագործությունը, որտեղ վերստեղծվել են ժողովրդի կյանքն ու կենցաղը, կարևորագույն պատմական իրադարձությունները։ 16-րդ դ․ վերջին 17-րդ դ․ սկզբին բանավիճական արձակի նշանավոր ներկայացուցիչ է եղել Ի․ Վիշենսկին։ 17-րդ դ․ 2-րդ կեսին 18-րդ դ․ սկզբին են ստեղծվել Սամովիդեցի, Գ․ Գրաբյանկայի, Ս․ Վելիչկոյի, այսպես կոչված, կազակային տարեգրությունները, որոնք կարևոր դեր են խաղացել գրականության զարգացման մեջ։ 18-րդ դ․ 2-րդ կեսին հանդես եկավ գրող, փիլիսոփա, լուսավորիչ և մանկավարժ Գ․ Սկովորոդան (1722-1794)։ Նրա ստեղծագործությունը դարձավ նոր ուկրաինական գրականության նախերգանքը։ Ուկրաինական նոր գրականության կազմավորման վկայությունն է Ի․ Կոտլյարևսկու (1769-1838) ստեղծագործությունը, որով նա օրգանապես միացրեց բանավոր ու գրավոր գրականության լավագույն ավանդույթները, ամրապնդեց գրական լեզվի ժողովրդական հիմքերը։ 1820-1840-ական թվականներին գրականության մեջ առաջատար տեղ գրավեց առակի ժանրը (Պ․ Գուլակ-Արտեմովսկի, 1790-1865, Ե․ Գրեբինկա, 1812-1848)։ Նոր ուկրաինական արձակի հիմնադիրը եղավ Գ․ Կվիտկա-Օսնովյանենկոն (1778-1843)։ ՈՒկրաինական գրականության զարգացման նոր փուլն սկսվում է Տարաս Շևչենկոյի (1814-1861) «Կոբզարի» հրատարակությամբ։ Նրա ստեղծագործությունը հսկայական ազդեցություն գործեց համառուսաստանյան ազատագրական շարժման, սլավոնական բոլոր երկրների գրականությունների ու մշակույթների զարգացման վրա։ Ուկրաինական արձակում ռեալիստական գաղափարական-գեղարվեստական ավանդույթները շարունակեց Մարկո Վովչոկը (1833-1907), որը հաստատեց քննադատական ռեալիզմը։ 50-60-ական թվականներին հանդես եկան դեմոկրատական ուղղության գրողներ Լ․ Գլեբովը (1827-1893), Ս․ Ռուդանսկին (1834-1873), Ա․ Սվիդնիցկին (1834-1871), լիբերալ բուրժուական ուղղության գրողներ Պ․ Կուլիշը, Ա․ Կոնիսկին և ուրիշներ    ։
Ուկրաինական խորհրդային գրականության կազմավորումն անցնում է ուկրաինական բուրժուական նացիոնալիզմի գաղափարախոսության, զանազան խեղաթյուրումների ու գռեհկացումների դեմ մղված սուր պայքարում։ Ուկրաինական խորհրդային գրականություն են մուտք գործում Պ․ Տիչինան (1891-1967) և Մ․ Ռիլսկին (1895- 1964)։ Քաղաքացիական պատերազմի վերջերին և 20-ական թվականների ընթացքում գրականություն մտան ուրիշ շատ տաղանդավոր գրողներ, որոնց ստեղծագործությունը որոշեց գրականության զաղափարական-թեմատիկ ուղղվածությունը։ Այդ գրողներն են Ա․ Գոլովկոն (1897-1972), Մ․ Իրչանը (1897- 1937), Պ․ Պանչը (1891-1978), Մ․ Բաժանը (1904-1983), Պ․ Ուսենկոն (1902-1975), Օստապ Վիշնյան (1889-1856), Բլակիտնին (1893-1825), Ա, Կոպիլենկոն (1900- 1968), Ցու․ Ցանովսկին (1902-54), Յու․ Սմոլիչը (1900-1976), Ա․ Կոռնեյչուկը (1905-1972), Ի․ Միկիտենկոն (1897-1937), Ն․ Կուլիշը (1892-1942), Ի․ Կոչերգան (1881 - 1952) և ուրիշներ։
Արևմտաուկրաինական երկրամասում, մինչև դրանց վերամիավորումը Խորհրդային Ուկրաինայի հետ, հանդես էին գալիս հեղափոխական գրողներ Վ․ Բոբինսկին (1898-1938), Ս․ Տուդորը (1892-1941), Ա․ Գավրիլյուկը (1911-1941), Յա. Գալանը (1902-1949), Պ․ Կոզլանյուկը (1904-1965) և ուրիշներ։ 1930-ական թվականներին ուկրաինական խորհրդային գրականությունը վերջնականապես հաստատվեց սոցիալիստական ռեալիզմի դիրքերում։ Մինչև 1932 թվականը գոյություն ունեցած բոլոր գրական կազմակերպությունները միավորվեցին ԽՍՀՄ գրողների միասնական միության մեջ։ 1934 թվականին ուկրաինական գրողների առաջին համագումարում ստեղծվեց Ուկրաինայի գրողների միությունը։ Ամրապնդվեց գրողների կապը կյանքի հետ։ Լավագույն երկերում արտացոլվեցին ժամանակի կարևորագույն սոցիալական պրոցեսները, նոր մարդու աճը, սոցիալիստական շինարարությունը։ Աճեց ուկրաինական գրողների նոր սերունդ (Ա․ Մալիշկո (1912-1970), Լ․ Սմիլյանսկի (1904-1966), Կ․ Դորդիենկո (ծն․ 1899), Ս․ Սկլյարենկո (1901-1969), Ա․ Շիյան (ծն, 1906), Լ․ Պերվոմայսկի (1908-1973) և ուրիշներ)։ Այդ տարիներին արդյունավետ էին աշխատում Ուկրաինայում ապրող ռուս գրողներ Ն․ Ուշակովը (1899-1973), Պ․ Բեսպոշչադնին (1895-1968), Լ․ Վիշեսլավսկին (ծն․ 1914) և ուրիշներ։
Հայրենական մեծ պատերազմի տարիներին գրողներն ակտիվորեն հանդես էին գալիս ռազմաճակատային ու պարտիզանական մամուլում, ռադիոյով, նրանց խոսքը խորհրդային ժողովրդին կոչում էր պայքարի, սոցիալիստական հայրենիքի պաշտպանության։ Պատերազմի տարիներին զոհվեցին շատ գրողներ, այդ թվում՝ Օ․ Դեսնյակը (1909- 1942), Կ․ Դերասիմենկոն (1907-1942), Յա․ Կաչուրան (1897-1943)։ Ետպատերազմյան տարիները հանդիսացան գրականության զարգացման նոր փուլ։ Խաղաղ աշխատանքի, խաղաղության համար պայքարի, մարդասիրության գաղափարներով են տոգորվում շատ գրողների լավագույն ստեղծագործությունները։ Ուկրաինական խորհրդային գրականությունը դարձավ կոմունիստական կուսակցության հզոր զենքը կոմունիզմի կառուցման համար մղվող պայքարում։ Մասսայական դարձան բոլոր ժանրերի տաղանդավոր շատ ստեղծագործություններ։ Այդպիսի երկերի հեղինակներ են Մ․ Ռիլսկին, Պ․ Տիչինան, Վ․ Սոսյուրան (1898-1965), Մ․ Բաժանը, Ցու․ Ցանովսկին, Ա․ Դովժենկոն (1894- 1956), Ա․ Մալիշկոն, Օ․ Դոնչարը, Մ․ Ստելմախը, Ի․ Վիլդեն, Դ․ Տյուտյուննիկը (1920-1961), Ն․ Ռիբակը (1913-1978), Վ․ Սոբկոն (1919-1970), Վ․ Կուչերը (1911-1967), Յու․ Զբանացկին (ծն․ 1913-1914), Պ․ Վորոնկոն (ծն․ 1913), Պ․ Զագրեբելնին (ծն․ 1924), Վ․ Կոզաչենկոն (ծն․ 1913), Ս․ Օլեյնիկը (1908-1982), Բ․ Օլեյնիկը (ծն․ 1935), Ի․ Դրաչը (ծն․ 1936), Վ․ Կորոտիչը (ծն․ 1936), Դ․ Պավլիչենկոն և շատ ուրիշներ։ ուկրաինական գրողների ստեղծագործությունները թարգմանվեցին բազմաթիվ լեզուներով և դարձան աշխարհի առաջավոր գրականության սեփականությունը։
Հայ-ուկրաինական գրականություն
Հայ-ուկրաինական գրական կապերը վաղեմի պատմություն ունեն։ Սակայն դարերի ընթացքում այդ կապերը սահմանափակված էին աշխարհագրականորեն, զարգանում էին գերազանցապես Ուկրաինայի սահմաններում, որտեղ ոչ քիչ թվով հայկական գաղութներ կային։ Ուկրաինայի և Հայաստանի գրականությունների ստեղծագործական փոխներգործություն ու փոխազդեցություն ըստ էության չի եղել, քանի որ չի եղել դրա համար ամենաանհրաժեշտ միջոցը՝ գեղարվեստական թարգմանությունը։
Հայ-ուկրաինական գրականության կապերը հաստատվել են 19-րդ դ․ 2-րդ կեսին։ Հայաստանում ապրել է ուկրաինական գրող Ա․ Նավրոցկին, որն զբաղվել է հայ գրականության ուսումնասիրությամբ։ Հայ գրքից ուկրաինական առաջին թարգմանությունները (1897 թվականից սկսած) պատկանում են հայտնի բանաստեղծ-հեղափոխական Պ. Դրաբովսկուն․ նա թարգմանել է Ռափայել Պատկանյանի, Լեռենցի, Սմբատ Շահազիզի, Հովհաննես Թումանյանի, Հովհաննես Հովհաննիսյանի, Ալեքսանդր Ծատուրյանի, Ավետիք Իսահակյանի ստեղծագործություններից։ Հայ ընթերցողը ուկրաինական գրականությանը ծանոթացել է 19-րդ դ․ 70-ական թվականներին, երբ «Բազմավեպ» հանդեսում Ք․ Քուշներյանը տպագրել է (1878) Տարաս Շևչենկոյի մի քանի բանաստեղծությունների իր թարգմանությունները և մի մեծ ակնարկ նրա կյանքի ու ստեղծագործության մասին։ Տարաս Շևչենկոյի, Իվան Ֆրանկոյի և ուկրաինական այլ գրողների ստեղծագործությունները հայ մամուլում երևացել են նաև հետագայում, բայց դա տարերային բնույթ է կրել։ Հոկտեմբերյան մեծ հեղափոխությունից հետո նոր փուլ սկսվեց հայ և ուկրաինական գրական կապերի պատմության մեջ, եղբայրական գրականությունների թարգմանությունն ու մասսայականացումը դարձավ սիստեմատիկ, պետական նշանակություն ստացավ։
Մատենագիտություն
Nach dem Revolution fordern ukrainische Kulturschaffende nun die Reform des Kulturbetriebs und das Ende der ineffizienten kommunistischen Strukturen.
Ծանոթագրություններ
Կատեգորիա:Ուկրաինական գրականություն
Բանդար Աբբաս
Բանդար Աբբաս (՝ «Աբբասի նավահանգիստ»), նավահանգստային քաղաք հարավային Իրանի Պարսից ծոցում։ Հանդիսանում է Հորմոզգան նահանգի մայրաքաղաքը։ Զբաղեցնում է ռազմավարական դիրք Հորմուզի նեղուցում։ Ըստ մոտավոր հաշվարկների, բնակչությունը 2005 թվականի տվյալներով 352,000 մարդ։
Պատմություն և քաղաքականություն
16-րդ դարում, պորտուգալացիները ստեղծեցին իրենց իշխանությունը տարածաշրջանում։ Նրանք հարստացրին քաղաքը և անվանեցին այն Գամրի, որը օգտագործվում է որպես մայրցամաքային նավահանգիստ։ 1615 թվականին քաղաքը կոչվել է ի պատիվ Շահ Աբբաս I (1588-1629), որը հաղթել է պորտուգալացիներին ռազմածովային ճակատամարտում նեղուցի մոտ Բրիտանական նավատորմի աջակցությամբ։ Շահը վերածեց քաղաքը խոշոր նավահանգստի։
Բանդար Աբբասը ծառայում էր որպես հիմնական առաքման կետ։ Ներմուծման մեծ մասը ունի երկար պատմություն հնդկական առևտրի հետ։ Բեռնափոխադրումների ծավալը աճել է հատկապես ինտենսիվ Իրան-Իրաքյան պատերազմի (1980-1988)։ Հազարավոր զբոսաշրջիկներ այցելում են քաղաքը և հարևան Ղեշմ և Հորմուզ կղզիները ամեն տարի։
Ռուսաստանի համար Բանդար Աբբասը կարևոր է տնտեսական հարաբերությունների Հնդկաստանի հետ, քանի որ բեռնափոխադրումները Հնդկաստանից, Իրանից և հարևան երկրներց Կենտրոնական Ռուսաստան ավելի արագ և էժան միջոցով է իրականացվում Իրանից Կասպից ծովով։ Ռուսաստանի տրանսպորտային միջանցքի ծրագիրը «հյուսիս-հարավ» հիմնված է Բանդար Աբբաս նավահանգստի վրա։
Կլիմա
Քաղաքի կլիման տաք և չոր։ Ամռանը ջերմաստիճանը կարող է հասնել 49 °C, իսկ ձմռանը անկումը 5 °C։ Միջին տարեկան տարափ - 250 մմ, միջին խոնավության պարունակությունը 66 %։
Տրանսպորտ
Քաղաքն ունի միջազգային օդանավակայան։ Ճանապարհային հեռավորությունը Իրանի խոշոր քաղաքների.
Գրականություն
Կատեգորիա:Իրանի քաղաքներ
Ավդիչ Ալեն
Ավդիչ Ալեն , բոսնիական ֆուտբոլիստ, հարձակվող։
Ակումբային կարիերա
Խաղացել է Իրանի Պրեմիեր լիգայի «Սաբա Կոմ» ֆուտբոլային ակումբում, «Սերկլ Բրյուգգե» և Բելգիայի երկրորդ դիվիզիոնի «Դենդերլու» ֆուտբոլային ակումբներում, «Ավիսպա Ֆուկուոկա» ճապոնական Լիգա 2-ում և Կորեայի առաջնության «Սուվոն Սամսունգ Բլյուինգզ» ֆուտբոլային ակումբներում։
2009 թվականին նա վերադարձել է հայրենիք, որտեղ պայմանագիր է կնքել «Սարաևո» հավաքականի հետ։ Նա խփել է իր երկրորդ գոլը «Հելսինգբորգ» ֆուտբոլային ակումբի դեմ խաղում, ՈՒԵՖԱ Եվրոպայի Լիգայի երրորդ ռաունդում։ «Սարաևոում» խաղացել է հետևյալ հաշվով (2:1 հիմնական ժամանակև 5։4 սերիայի տուգանային)։
Ծանոթագրություններ
Կատեգորիա:Սուվոնի ֆուտոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆուտբոլի հարձակվողներ
Ֆրուկուր
Ֆրուկուր (Frucourt), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 135 մարդ, բնակչության խտությունը` 25.62 մարդ/կմ²: Բնակավայրը զբաղեցնում է 5.27 կմ² տարածք:
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 37 կմ արևմուտք:
Տնտեսություն
2010 թվականին ուներ 89 աշխատունակ (15-64 տարեկան) բնակիչ, որոնցից ակտիվ էին 66-ը, իսկ ոչ ակտիվները` 23: Ակտիվության ցուցանիշը կազմում է 74,2 %: 66 աշխատունակ մարդկանցից աշխատել է 59 անձ (36 տղամարդ և 23 կին): Գործազուրկ են եղել 7 անձ (3 տղամարդ և 4 կին): 23 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 4-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Դոնդող (ուտեստ)
Դոնդող (ստուդեն) — ուտեստ, որը թանձրանում է այնքան, մինչև վերածվի ժելեանման մասսայի։ Ստացվում է մսի կտորներով սառեցրած մսի արգանակից։ Ուտեստը հայտնի է դարձել 16-րդ դարից ։
Դոնդողը և ստուդենը կարելի է ասել՝ նույն ուտեստներն են։ Ռուսաստանի հյուսիս-արևմտյան և հյուսիսային շրջաններում այս ուտեստին հիմնականում անվանում են ստուդեն, իսկ հարավային և հարավ-արևելյան շրջաններում՝ դոնդող։ Բացի այդ, երբեմն դոնդող անվանումը կիրառվում է խոզի կամ խոզի և տավարի մսից ստացված արգանակի հետ, որպեսզի տարբերվի այն ուտեստից, որը ստացվում է միայն տավարի մսի արգանակից։
Ստուդենը պատրաստվում է կովի գլխից, ուղեղից և 4 ոտքերից, սակայն միանգամայն թույլատրելի է օգտագործել ոտքերը՝ ավելացնելով մսի կտորներ, պոչը և այլն ։ Եթե խոսքը գնում է խոզի մսից պատրաստվող ստուդենի մասին, ապա կարելի է օգտագործել խոզի ականջները, պոչը, ոտքերը։
Գոյություն ունեն դոնդողի ազգային տարատեսակներ՝ վրացական մուժուժի, մոլդովական հավով ստուդեն և այլն։
Գերմաներեն Sülze (ստուդեն) բառից ծագել է ռուսական զելցը։
Տարբեր երկրներում ուտեստը ունի տարբեր անվանումներ՝
Շատ հաճախ ուտեստը մատուցվում է ծովաբողկի կամ մանանեխի հետ։
Գրականություն
Կատեգորիա:Ռուսական խոհանոց Կատեգորիա:Ուկրաինական խոհանոց
Սպիլամբերտո
Սպիլամբերտո (Spilamberto), կոմունա Իտալիայում, գտնվում է Էմիլիա Ռոմանիա մարզի Մոդենա գավառում ։
Բնակչությունը ըստ 2004 թվականի տվյալների կազմում է 11 376 մարդ։ Բնակչության միջին խտությունը՝ 378 մարդ/կմ²։ Զբաղեցնում է 29 կմ² տարածք։ Փոստային ինդեքս՝ 41057։ Հեռախոսային կոդը՝ 059։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կենտրոնական հանրախանութ (Դոնի Ռոստով)
Կենտրոնական հանրախանութ (Центральный универмаг), շենք, որը գտնվում է Ռուսաստանի Դոնի Ռոստով քաղաքի Բոլշայա Սադովայա փողոց, 46/30 հասցեում ։ Մշակութային ժառանգության տարածաշրջանային նշանակության օբյեկտ է համաձայն Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշման (Ռոստովի մարզի ղեկավարության 2014 թվականի նոյեմբերի 27-ի թիվ 495 որոշման խմբագրմամբ) ։
Պատմություն
Շենքը, որտեղ գտնվում է Ռոստովի կենտրոնական հանրախանութը, 20-րդ դարի սկզբին քաղաքում հայտնի էր որպես Գ. Գ. Պուստովոյտովի առևտրի տուն ` նավատիրոջ և բարերարի ազգանունով, որի միջոցներով տունը կառուցվել է 1910 թվականին ։ Շինարարությունն իրականացվել է ճարտարապետ Ե. Մ. Գուլինի նախագծով։ Առևտրի տունը գտնվում էր քաղաքի պատմական մասում, երկու հիմնական մայրուղիների` Բոլշայա Սադովայա փողոցի և Բուդյոննու պողոտայի խաչմերուկում ։
Հենց սկզբից հայտնի էր, որ այդ տունը հանձնվելու է վարձակալությամբ տարբեր հաստատությունների ու հիմնարկների կարիքների համար։ Շինությունում գործում էին «Լոնդոն» և «Կենտրոնական» հյուրանոցները, Ա. Գիրշտեյնի զարդերի և ժամացույցների խանութը։ Ռոստովի հանրախանութի հին մասում «Պրովոդնիկ» ընկերության մասնաճյուղն էր, որի կենտրոնական գրասենյակը գտնվում էր Ռիգայում ։
Հոհենեմս
Հոհենեմս (Hohenems), քաղաք Ավստրիայում, Ֆորարլբերգ ֆեդերալ հողում։ Մտնում է Դորնբիրն շրջանի կազմի մեջ։ Բնակչությունը կազմում է 15 412 մարդ (2008 թվականի մարտի 31)։ Զբաղեցնում է 29,17 կմ² տարածք։ Պաշտոնական կոդը՝ 80302։
Կենտրոնական հանրախանութ (Դոնի Ռոստով)
Պատմություն
Խորհրդային տարիներին տանը գործել է Հյուսիսկովկասյան համալսարանի գիտական գրադարանը։ 1940-ական թվականներին այն քանդվել է և վերականգնվել 1949 թվականին ճարտարապետներ Պ. Ս. Կալաշնիկովի և Գ. Ա. Պետրովի նախագծերով։ 1965 թվականին հայտնվել է լրացուցիչ թև ճարտարապետ Լիխոբաբինի նախագծով ։
Հոհենեմս
Պատմություն
Քաղաքը ծագել է Էմսական ամրոցի ստորոտում, Շլոսսբերգ լեռան վրա՝ տեղի երբևեիցե ամենա հզորներից մեկը։ Միջնադարյան ամրոցը ավերվել է 1407 թվականին Ապպենցելյան պատերազմի սկզբին։ Հոհենեմսի կոմսերը անցան պակաս ամուր Նոյ-Էմս դղյակ, որը պահապանվել է մինչև մեր օրեր, որպես Վալդբուրգների արքայատոհմի սեփականություն։
XVI դարի վերջին, Հռոմի պապի հետ ունենալով ազգակցական կապ, Մարկուս Սիտտիկուս ֆոն Հոհենեմսը ստանում է կարդինալի գլխարկ և դառնում է Կաթոլիկ եկեղեցու ամենազորեղ բարձրաստիճան հոգևորականներից մեկը։ Նրա աջակցությամբ Հոհենեմսին շնորհվեց Սրբազան Հռոմեական կայսրության կազմում կայսերական կոմսության կարգավիճակ։ 1562-1567 թվականներին իտալացի ճարտարապետ Մարտինո Լոնգին կառուցեց վերածննդի կոմսական պալատ, որի գրադարանում XVIII դարում հայտնաբերվել են «Նիբելունգների երգ»-ի հնագույն ձեռագրերը։
Կենտրոնական հանրախանութ (Դոնի Ռոստով)
Պատմություն
21-րդ դարում Պուստովայտովի նախկին առևտրի տան տարածքում գտնվում է Ռոստովի կենտրոնական հանրախանութը, որի ընդհանուր մակերեսը ավելի քան 4000 քառակուսի մետր է։ Իրականացվել է հանրախանութի վերակառուցում, պահեստային տարածքների հաշվին ավելացել է մակերեսը, շահագործման են հանձնվել լրացուցիչ տարածքներ ։
Հոհենեմս
Պատմություն
XVII դարի վերջին Հոհենեմսի կառավարիչները աղքատացան և իրենց արարքները շտկելու համար տվեցին Շելլենբերգը (1699 թվականին) և Վադուցը (1712 թվականին) Լիխտայնշտեյնների վենական արիստոկրատին։ Այդ տարածքներում կազմավավորվեց Լիխտեյշտայնի գոյություն ունեցող թագավորությունը։
XVII դարից Հոհենեմսում կար հրեական կարևոր համայնք գերեզմանոցով և սինագոգով։ Քաղաքի համապատասխան թաղամասում գործում է հրեական պատմության և մշակույթի թանգարան։
Կենտրոնական հանրախանութ (Դոնի Ռոստով)
Նկարագրություն
Շենքը կառուցված է մոդեռն ոճով ` այդ ոճին բնորոշ պատուհանային տարրերով ։ Շենքում կան զրոյական, առաջին, երկրորդ, երրորդ և չորրորդ հարկեր ։ Շինարարության պահին սա ամենամեծ շինություններից մեկն էր քաղաքում ։
Հոհենեմս
Քաղաքական իրավիճակ
Համայնքի քաղաքագլուխ-Ռիխարդ Աման (ԱԺԿ)՝ ըստ 2005 թվականի ընտրությունների արդյունքի։
Կենտրոնական հանրախանութ (Դոնի Ռոստով)
Արտաքին հղումներ
Կատեգորիա:Դոնի Ռոստովի շենքեր և կառույցներ Կատեգորիա:Ռուսաստանի մշակութային ժառանգություն Կատեգորիա:1910 հիմնադրումներ Ռուսաստանում
Հոհենեմս
Քաղաքական իրավիճակ
Համայնքի ներկայացուցիչների խորհուրդը (Gemeinderat) կազմված է 33 տեղերից։
Գամաշ
Գամաշ (Gamaches), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 2992 մարդ, բնակչության խտությունը` 301.61 մարդ/կմ²։ Բնակավայրը զբաղեցնում է 9.92 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս-արևմուտք, Ամյեն քաղաքից 55 կմ արևմուտք։
Տնտեսություն
2010 թվականին ուներ 1719 աշխատունակ (15-64 տարեկան) բնակիչ, որոնցից ակտիվ էին 1167-ը, իսկ ոչ ակտիվները` 552։ Ակտիվության ցուցանիշը կազմում է 67,9 %։ 1167 աշխատունակ մարդկանցից աշխատել է 992 անձ (546 տղամարդ և 446 կին)։ Գործազուրկ են եղել 175 անձ (86 տղամարդ և 89 կին)։ 552 անաշխատունակներից 112-ը եղել են աշակերտներ կամ ուսանողներ, 222-ը` թոշակառուներ, իսկ 218-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Գլոմերուլոնեֆրիտ
Գլոմերուլոնեֆրիտ տերմինը հաճախ օգտագործվում է բնորոշելու համար մի քանի երիկամային հիվանդություններ (հիմնականում աԽտահարովում են 2 երիկամները)։ Հիմնականում հիվանդությունները բնութագրվում են կծիկների և մանր անոթների ախտահարմամբ, այստեղից էլ անվանումը, բայց ոչ բոլոր հիվանդությունները ունեն բորբոքային բաղադրիչ։
Քանի որ այն խիստ մեկ հիվանդություն չէ նա իհայտ կարող է գալ տարբեր ձևերով, օրինակ հեմատուրիայի կամ պրոտեինուրիայով(արյան կամ սպիտակուցի առկայություն մեզում), նեֆրիտիկ կամ նեֆրոտիկ համախտանիշների կամ սուր կամ քրոնիկական երիկամային վնասման ձևով։
Նրանք բաժանվում են մի քանի լայն ախտաբանական խմբերի, որոնք խմբավորվում են պրոլիֆերատիվ և ոչ պորլիֆերատիվ խմբերի։ Ախտորոշումը շատ կարևոր է, քանի որ տարբեր հիվանդությունների բուժումը տարբեր է։ Առաջնային ախտահարման պատճառը երիկամներում է։ Իսկ երկրորդային ախտահորումը կապված է տարբեր ինֆեկցիանների(բակտերիա,վիրուս, պարազիտ), դեղորայքների, համակարգային հիվանդությունների կամ շաքարային դիաբետի հետ։
Ախտանիշներ
Գլոմերուլոնեֆրիտը բնութագրվում է կծիկների բորբոքմամբ, որոնք հանդիսանում են երիկամում կծիկային ֆիլտրացիայի ֆունկցիոնալ միավորը։ Այս ախտահաումը հիմականում բերում է նեֆրիտիկ կամ նեֆրոտիկ համախտանիշների զարգացման
Նեֆրոտիկ համախտանիշ
Նեֆրոտիկ համախտինիշի ժամանակ հայտնաբերբվում է հիվանդի մոտ այտուց,որը ուղեկցվում է մեզի մեջ սպիտակուցների բարձր քանակով, արյան մեջ սպիտակուցների ցածր քանակով և հիպերլիպիդեմիայով։ Պոդոցիտների(բջիջներ, որորք շրջապոտում են կծիկը) բորբոքումը բերում է սպիատկուցների թափանցելիության բարձացմանը կծիկով, ինչը բերում է սպիտակուցների քանակի դուրս բերման շատացմանը։ Երբ սպիտակուցների դուրս բերումը չի համապատասախանում լյարդի կողմից սպիտակուցների սինթեզին արյան մեջ հայտնաբերում ենք սպիտակուցների քանակի իջեցում՝ հիմնականում ալբումինի։ Սպիտակուցների քանակի իջեցումը բերում է օնկոտիկ ճնշման իջեցման, որը բերում է այտուցների։ Շատ հաճախ ասվում է, որ օնկոտիկ ճնշման իջեցման հետևանքով են այտուցները, սակայն հետագա հետազոտությունը պարզել են, որ այտուցների հիմնական պատճառը նատրիումի պահումն է դիստալ նեֆրոնում, ինչը հիմնանական պատճառն է ջրի պահման և այուցների. Այս ամենը բերում է ալդոստերոնի արտադրության խթանման, ինչ էլ իր հերթին բերում է նատրիումի և ջրի պահմանը։ Հիպերլիպիդեմիայի պատճառը լյարդի ակտիվության բարձրացումն է
Նեֆրիտիկ համախտանիշ
Նեֆրիտիկ համախտանիշը բնութագրվում է արյան առկայությամ հիվանդի մեզում(հիմնականում դիսմորֆիկ էրիտրոցիտներ) և մեզի քչացմամբ զարկերակային ճնշման բարձացման ուղեկցությամբ։ Գտնում են, որ տվյալ համախտանիշի ժամանակ բորբոքումը բերում է բջիջների վնասման, որի հետևանքով խախտվում է էպիթելային բարիերը, ինչը բերում է արյան առկայության մեզի մեջ։ Միևնույն ժամանակ ռեակտիվ պրեցեսները բերում են մեզանգիալ բջիջների պրոլիֆերացիայի, ինչը բերում է արյան հոսքի քչացման և մեզի գոյացման քչացման։ Ռենին-անգիոտենզին համակարգը ակտիվանում է ի հաշիվ յուքստագլոմերուլյառ համակարգի պերֆուզիայի իջեցման, ինչն էլ բերում է հիպերտենզիայի ։
Մինիմալ փոփոխությունների հիվադություն
Մինիմալ փոփոխությունների հիվադությունը բնորոշվում է որպես նեֆրոտիկ համախտանիշի զարգացման պատճառ առանց կծիկում տեսանելի միկրոսկոպիկ փոփոխությունների։ Այս հիվանդությունը հիմնականում արտահայոտվում է այտուցներով, սպիտակուցների քանակի բարձացմամբ մեզի մեջ, իսկ արյան մեջ սպիտակուցների քանակի իջեցմամբ։ Ուղեկցվում է այս հիվանդությունը նաև հիպերլիպիդեմիայով։ Մինիմալ փոփոխությունների հիվադությունը հանդիսանում է ամենահաճախակի պատճառը նեֆրոտիկ համախտանիշի զարգացման երեխաների մոտ։ Լուսային մանրադիտակով ոչ մի փոփոխություն չտեսնելով հանդերձ, Էլեկտրոնային մանրդաիտակով դիտելիս կարող ենք տեսնել պոդոցիտների ոտիկների միաձուլում։ Այս հիվանդությունը բուժվում է կորտիկոստերոիդներով և հիմնականում չի բերում երիկամների քրոնիկական հիվանդությունների ։
Ֆոկալ սեգմենտար գլոմերուլոսկլերոզ
Ֆոկալ սեգմենտար գլոմերուլոսկլերոզը բնութագրվում է որոշ կծիկների սեգմենտների սկլերոզով։ Հիմնականում արտահայտվում է նեֆրոտիկ համախտանիշի ձևով։ Այս տեսակը գլոմերուլոնեֆրիտի կարող է կապված լինել այնպիսի հիվանդությունների հետ ինչպիսիք են ՁԻԱՀ և հերոինի օգտագործումը, կամ ժառանգական ինչպես Ալպերտի համախտանիշի ժամանակ։ 20-30% դեպքերում պատճառը հայտնի չէ։ Միկրոսկոպով դիտելիս տեսնում ենք հիալինի, վարդագույն և հեմոգեն նյութի, ճարպային բջիջների շատացում, ինչպես նաև մեզանգիալ նյութի և կոլագենի շատացում։ Հիմնական բուժումը կորտիկոստերոիդներն են, բայց հիվանդների կեսի մոտ շարունակվում է երիկամների ախտահումը, ինչը բերում է երիկամային անբավարության ։
Թաղանթային գլոմերուլոնեֆրիտ
Թաղանթային գլոմերուլոնեֆրիտը կարող է ունենալ նեֆրոտիկ կամ երիկամային պատկեր։ Մոտ երկու երրորդը հիվանդների ունեն աուտոհակամարմիններ Ֆոսֆոլիպազա A2 ընկալիչի դեմ։ այլ պատճառներն են կերակրափողի և թոքերի քաղցկեղը, ինֆեկցիաներ, ինչպիսիք են հեպատիտ Բ և մալարիա, դեղորայք, օրինակ պենիցիլին, ինչպես նաև շարակցական հյուսվածքի մի շարք հիվանդություններ, ինչպիսին համակարգային կարմիր գայլախտ։ Հիվանդները ովքեր ունեն ցերեբրալ շունտ ունեն հավանականություն շունտային հիվանդության զարգացման համար։
Միկրոսկոպիան բնութագրվում է կծիկային բազալ թաղանթի հաստացմամբ առանց կծիկային բջիջների հիպերտրոֆիայի։ Իմունաֆլուրեստենցիան հայտնաբերում իմունոգլոբուլին G կուտակում։ Հիմնային թաղանթը կաող է ամբողջությամբ շրջապատված լինել հատիկավոր գոյացություններով, նմանվելով «գմբեթի և արտացցումների» պատկերի։ Այստեղ նաև հանդիւպում են գերզգայունության տիպ 3 պատկեր, ինչը բերում է էնդոթելյար բջիջների պրոլիֆերացիայի, ինչը կաող ենք տեսնել լուսային մանրադիտակով PAS ներկով ներկելով ։
Կանխատեսումը հետևում է երեքների օրենքներին՝ մեկ երրորդը մնում է առանց թաղանթային գլոմերուլոնեֆրիտի ախտորոշման, մեկ երրորդը բուժվում է և մեկ երրորդը հասնում է մինչև երիկամային անբավարության տերմինալ փուլերի։ Գլոմերուլոնեֆրիտի զարգացման հետևանքով տեղի է ունենում երիկային խողովակների վնասում, ինչը բերում է ատրոֆիայի և հիալիզանացման։ Երիկամը փոքրանում է։ Հիվանդության զարգացման դեպքում կարելի է փորձ անել բուժել կորտիկոստերոիդներով։
Բարակ հիմային թաղանթի հիվանդություն
Բարակ հիմային թաղանթի հիվանդությունը հանդիսանում է աուտոսոմ-դոմինանտ ժառանգական հիվանդություն, բնութագրվելով բարակ կծիկային հիմային թաղանթով էլեկրոնային մանրադիկակով դիտելով։ Սա բորորակ վիճակ է, որը ուղեկցվում է մշտական միկրոսկոպիկ հեմատուրիայով։ Այն կարող է ուղեկցվել նաև պրոտեինուրիայով, որի կանխատեսումը գերազանց է։
Ֆիբրոնեկտիկ գլեմերուլոպատիա
Ֆիբրոնեկտիկ գլեմերուլոպատիա հանդիսանում է գլոմերուլոնեֆրիտի հազվադեպ ձև։ Այն բնութագրվում է գլոմերուլների կուտակմամբ մեզանգիալ և սուբէնդոթելիալ տարածություններում։ Հետազոտություները ցույց են տվել, որ դա ֆիբրոնեկտինն է։ Այս հիվանդությունը զարգանում է աուտոսոմ-դոմինանտ ձևով։ Մոտ 40% կապված է ֆիբրոնեկտին (FN1) գենի մուտացիայով, որը տեղակայված է 2 քրոմոսոմում (2q34)։
Պրոլիֆերատիվ
Պրոլիֆերատիվ գլոմերուլոնեֆրիտը բնորոշվում է երիկամի կծիկներում բջիջների քանակի ավելացմամբ։ Այս ախտահարումների ժամանակ հիմնականում կա տիադա՝ արյուն մեզում, մեզի քանակի քչացում և հիպերտոնիա, նեֆրիտիկ համախտանիշ։ Այս հիվանդությունները բերում են երիկամների տերմինալ անբավարության շաբաթների կամ ամիսների ընթացքում կախված հիվանդության տեսակից։
IgA նեֆրոպաթիա
Իմունոգլոբուլին A(IgA) նեֆրոպաթիան հայտնի է նաև որպես Բերգերի հիվանդություն, համարվում է ամենատարածված գլոմերուլոնեֆրիներից մեկը և որպես օրենք բնորոշվում է տեսանելի կամ ոչ տեսանելի արյան առկայությամբ մեզի մեջ, երբեմն զուգակցվում է թույլ պրոտեինուրիայով և հազվադեպ նեֆրիտիկ համախտանիշով, տեսանելի արյան առկայությամբ մեզում։ IgA նեֆրոպաթիան հիմնականում բնութագրվում է ինքնաբուժվող նեֆրոպաթիա երիտասարդների մոտ, որը զարգանում է ռեսպիրատոր ինֆեկցիայից մի քանի օր հետո։ Նա բնութագրվում է IgA նստեցումով կծիկների մազնոթների միջև ։
Շենլեյ-Հենոխի պուրպուրա հանդիսանում է IgA նեֆրոպաթիա, հիմնականը ախտահարում է երեխաներին, բնութագրվում է մանր վնասվածքներով, որը ախտահորում է հետույքը և ստորին վերջույթները, ուղեկցվելով որովայնային ցավերով ։
Հետ-ինֆեկցիոն գլոմերուլոնեֆրիտ
Հետ-ինֆեկցիոն գլոմերուլոնեֆրիտը կարող է զարգանոալ համարյա բոլոր ինֆեկցիոն հիվանդություններից հետո, սակայն մեծամասամբ զարգանում է Streptococcus pyogenes-ից հետո։ Այն սովորաբար առաջանում է 1-4 շաբաթ հետո տարած ֆարինգեալ ինֆեկցիայից, և հիմնականում ուղեկցվում է անբավարությամբ, թուլությամբ, սրտխառնոցով և թույլ նեֆրիտիկ համախտանիշով, զարկերակային ճնշման քիչ բարձացմամբ, ուժեղ արյունամիզությամբ շականակագույն մեզով ։
Ախտորոշումը կարող է դրվել կլինիկական տվյալների հիման վրա կամ հակաստրեպտոլիօզին Օ-ի հայտնաբերմամաբ արյան մեջ։ Բիոպսիա հազվադեպ է կատարմում։ Երեխաների մոտ կանխատեսումը դրական է, ինքնաբուժվում է հիվանդությունը 1-4 շաբաթվա ընթացքում։ Մեծահասակների մոտ կանխատեսումը ավելի վատն է ։
Արագ պրոգրեսիվող գլոմերուլոնեֆրիտ
Արագ պրոգրեսիվող գլոմերուլոնեֆրիտը հայտնի է նաև որպես կիսալուսնաձև գլոմերուլոնեֆրիտ, բնութագրվում է երիկամների վիճակի արագ վատացմամբ։ Արագ պրոգրեսիվող գլոմերուլոնեֆրիտով հիվանդների մոտ կարող է զարգանալ նեֆրիտիկ համախտանիշ։ Բուժման մեջ օգտագործվում են կորտիկոստերոիդնեը, բայց կանխատեսումը վատն է։ Առանձնացվում են 3 հիմնական տիպեր ՝
Հիստոլոգիական հետազոտությամ կծիկների մեջ մասում կարող ենք հայտաբերել «կիսալուսիններ»։ Կիսալուսինները առաջանում են ֆիբրինի կուտակման հետևանքով Բոումենի պատիճում, որը հետևանք է կծիկների հիմնային թաղանթի թափանցելիության բարձացման։ Ֆիբրինը խթանում է էնդոթելի պրոլիֆերացիային Բոումենի պատիճում և մոնոցիտների ներհոսքը։ Ֆիբրինի կուտակումը բերում է Բոումենի պատիճի նեղացման, ինչն էլ բերում է երիկամային անբավարության զարգացման շաբաթների կամ ամիսնների ընթացքում։
Ախտորոշում
Գլոմորուլոնեֆրիտի որոշ ձևեր ախտորոշվում են կլինիկական տվայլնների հիման վրա, անամնեզի և ֆիզիկալ հետազոտությունների տվայլենրի ուսումնասիրելու միջոցով։ Որոշներն էլ կարող են ներառել հետևայլ հետզոտությունները ՝
Ծանոթագրություններ
Կատեգորիա:Երիկամի հիվանդություններ Կատեգորիա:Բորբոքումներ
Մանկապարտեզի ոստիկանը
Մանկապարտեզի ոստիկանը, կինոնկար, ռեժիսոր Այվան Ռայթմանի կատակերգությունը ։ Ֆիլմը թողարկվել է 1990 թվականի դեկտեմբերին։ Այն տարբեր կարծիքների է արժանացել կինոքննադատների կողմից ։ Այնուամենայնիվ, այն հաջողված ֆիլմ է համարվում և վաստակել է $200 միլիոն տոմսարկղերից ։ Ֆիլմի նկարահանումները անց են կացվել 1990 թվականի մայիսի 30-ից մինչև նույն թվականի սեպտեմբերի 4-ը, Օրեգոն նահանգի Աստորիա փոքրիկ քաղաքում, ինչպես նաև` Կալիֆորնիայի Universal ստուդիայի տաղավարներում։
Սյուժե
Դետեկտիվ Ջոն Քիմբլը (Առնոլդ Շվարցենեգեր) ընկել էր թմրանյութի վաճառքով զբաղվող Քալեն Քրիսի (Ռիչարդ Թայսոն) հետևից։ Ոստիկանները բարդ գործողություն են մշակում` հանցագործի դեմ հանցանշաններ հավաքելու համար։ Նրանց անհրաժեշտ է գտնել Քալենի նախկին կնոջը, ով փախել էր նրա փողերով, ինչպես նաև` նրա որդուն` Դոմինիկին։ Դրա համար ոստիկանության աշխատակցուհի Ֆիբի Օ՛Հարան որոշում է մտնել դպրոց, որտեղ սովորում է Դոմինիկը, Ջոն Քիմբլը պետք է նրան օգներ վտանգի դեպքում։
Ծանոթագրություններ
Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Universal Pictures ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Imagine Entertainment ֆիլմեր Կատեգորիա:Ամերիկյան քրեական կինոկատակերգություններ
Պրահայի անգլիական քոլեջ
Պրահայի անգլիական քոլեջ (English College in Prague), անգլիական միջնակարգ ուսումնական հաստատություն, որը գտնվում է Չեխիայի մայրաքաղաք Պրահայում։ Քոլեջում կրթությունը իրականանում է բացառապես անգլերեն լեզվով։ Դպրոցը նախատեսված է 13-19 տարեկան պատանիների համար։ Քոլեջ ընդունվել ցանկացողները կարող են դպրոցից դուրս գալ 7-րդ դարսարանը լրանալում պես, որպեսզի ուսանողը դպրոցում ունենա 6-ամյա կրթություն։
Քոլեջում սովորում են շուրջ 370 ուսանողներ՝ տարբեր տարիքային խմբերի։ Ուսանողների 70 %-ը չեխեր են, իսկ մյուս 30 %-ը այլազգիներ, հիմնականում Ռուսաստանից, Արևելյան Ասիայից (Չինաստան, Ճապոնիա, Կորեա) և Արևելյան Եվրոպայի որոշ երկրներից (Ուկրաինա, Սլովակիա, Մոլդովա)։
Ուսումնական հաստատությունը բացվել է 1994 թվականի սեպտեմբերին, որպես մի նախագիծ, որը կնպաստի Չեխիայի և Միացյալ Թագավորության միջև համագործակցության սկսմանը։ Քոլեջի ստեղծմանը նպաստել են Չեխիայի նախագահ Վացլավ Հավելը և Ուելսի արքայազնը։ 1995 թվականին քոլեջը դարձավ առաջին Միջազգային ստանդարտներին համապատասխանող դպրոցը Չեխիայում։
Աշարիականություն
Աշարիականություն (المدرسة الأشعرية), սուննիական քալամի դպրոցներից։ Համարվում է ուղղահավատ իսլամի հիմնական աշխարհայացքային դպրոցներից մեկը։ Դպրոցի հիմնադիրն է նշանավոր մուսուլման մտածող և փիլիսոփա Աբու ալ-Հասան ալ-Աշարին (ابو الحسن علي ابن إسماعيل اﻷشعري) (873-935)։
Քալամ
Քալամ (الكلام - բառ, խոսք) տերմինաբանորեն նշանակում է դոգմատիկ համակարգ, աստվածաբանություն, որը դարձավ ուղղահավատ սխոլաստիկ աստվածաբանության նոր համակարգը նշելու տերմին։ Քալամը սկզբնապես առաջացել և զարգացել է քննարկումների ընթացքում, որոնք ծավալվել են իսլամում տարբեր կրոնաքաղաքական խմբավորումների ի հայտ գալուց հետո՝ խարիջիներ (خارجي - դուրս ելածներ, ընդվզածներ), կադարիներ (قدري - ճակատագրի տնօրինողներ), ջաբարիներ (جبري - ճակատագրին հանձնվածներ), ինչպես նաև ոչ մուսուլմանական ուսմունքների ներկայացուցիչների հետ բանավեճի արդյունքում։
Քալամի առաջացում
Քալամը գիտություն է Ալլահի անհատական և ատրիբուտիվ որակների, մարգարեության էության, գոյության սկզբի և վերջի մասին։ Լայն իմաստով քալամ են անվանում կրոնա-փիլիսոփայական թեմայով ցանկացած դատողություն։ Քալամը հաճախ անվանում են մուսուլմանական ռացիոնալ փիլիսոփայություն։ Այն ընդհանուր փիլիսոփայությունից տարբերվում է նրանով, որ բացի բանականության փաստարկներից որպես իր աղբյուր ունի նաև Աստվածային Հայտնությունը։ Քալամով զբաղվող մտածողներին անվանում էին մութաքալլիմներ (متكلم)։
Քալամի առաջացման պատճառը հետևյալն էր. Մուհամմադի մահվանից հետո մուսուլմանների մոտ սկսում են հարցեր առաջանալ, որոնք վերաբերում էին մեղքին, կանխագուշակվածությանը և ազատ կամքին, Աստծո բնույթի և նրա ատրիբուտների մասին։ Բացի դրանից, երբ իսլամը սկսում է տարածում գտնել հին հելլենիստական և իրանական կրոնա-փիլիսոփայական ավանդույթներ ունեցող երկրներում, բացարձակ կանխորոշվածության մասին ուսմունքը շփոթության մեջ է գցում նոր իսլամ ընդունածներին։
Ջաբարիներ և կադարիներ
Քալամի կենտրոնական հարցերից են Ալլահի ատրիբուտները, Ղուրանի հավերժականության կամ ժամանակի ընթացքում ստեղծված լինելը և այլն։ Այս քննարկումների և բանավեճերի արդյունքում սկզբնական շրջանում առաջ են գալիս մութաքալլիմները, ովքեր բաժանվեցին 2 խմբի։
Ջաբարիները կամ մուջբիրաները (جبري՝ հարկադրություն, բռնություն) կանխորոշվածության կողմնակիցներն էին և դեմ էին ազատ կամքին։ Կադարիները (قدري՝ իշխանություն, այսինքն՝ մարդու իշխանությունը իր արարքների վրա) կողմ էին ազատ կամքին։ Նրանք գտնում էին, որ Ալլահը տվել է իր մարգարեին ուղղությունները հայտնությունների միջոցով, իսկ մարդն ազատ է այդ կարգադրությունները կատարելու կամ խախտելու, ինչի համար նրան սպասվում է համապատասխան պարգևատրություն կամ պատիժ։
Կադարիների գաղափարախոսությունը մութազիլիական քալամի ձևավորման հիմք հանդիսացավ, ինչը քալամի վաղ շրջանն է համարվում, իսկ ջաբարիների գաղափարախոսությունը կատարելագործեցին աշարիները՝ միջանկյալ դիրք գրավելով և ասելով, որ մարդիկ ազատ են գործում, բայց այդ ազատ գործելու իրավունքը ստանում են Ալլահից։
Գաղափարներ
Ատրիբուտների մասին նշված դրույթները ալ-Աշարին հակադրել է ինչպես անտրոպոմորֆիսներին(ἄνθρωπος (ánthrōpos), "մարդ" և μορφή (morphē), "ձև"), ովքեր ատրիբուտները բառացիորեն էին ընդունում՝ նմանեցնելով մարդկայինին, այնպես էլ մութազիլիականներին, ովքեր որպես ատրիբուտ ընդունում էին միայն վուջուդը (وجود՝ գոյություն) և բակաան (بقاء՝ մնայունություն)։ Ինչ վերաբերում է մյուս ատրիբուտներին, ապա մութազիլիականները ժխտում էին դրանք՝ գտնելով, որ դրանք վերաբերում են աստվածային անհատականությանը և զուտ Նրա անուններն են, ինչպես օրինակ Ղուրանում հիշատակվող «ողորմած», «մեծահոգի» անունները։ Աստծո այլ ատրիբուտների հետ կապված, որոնք հիշատակվում են Ղուրանում, ինչպիսիք են երեսը, ձեռքերը, ալ-Աշարին՝ ի տարբերություն մութազիլիականների, ընդունում էր դրանց գոյությունը, սակայն ի տարբերություն անտրոպոմորֆիստների՝ պնդում էր, որ դրանք նման չեն մարդկայինին։ Սակայն հնարավոր է, որ հետագայում նա հրաժարվեց այս հայացքներից և այս ատրիբուտները սկսեց ընդունել որպես այլաբանություն։ Մարդու ազատ կամքի և աստվածային նախախնամության հարցում ալ-Աշարին միջանկյալ դիրք է զբաղեցրել բացարձակ կամքի կողմնակիցների՝ կադարիների և բացարձակ նախախնամության կողմնակիցների՝ ջաբարիների միջև։ Նա ճանաչում էր մարդու պատասխանատու լինելը իր արարքների համար։ Բայց, միևնույն ժամանակ, աստվածային նախախնամությունը այս հարցում հարցի տակ է դնում Աստծո ատրիբուտիվ որակները որպես նրա ամենագետ լինելը և ամենակարող լինելը։ Այդ պատճառով ալ-Աշարին գտնում էր, որ մարդու բոլոր արարքները Աստված է ստեղծել։
Մարդը դրանք ձեռք է բերում (كسب՝ քասբ) համապատասխան իր ցանկությունների և ձգտումների։ Քասբը մարդու կողմից մտադրվող և իրագործվող գործողության միացումն է Ալլահի կամքի հետ։ Աշարիները գտնում էին, որ մարդը չի կարող ազդեցություն ունենալ քասբի վրա, որը ստեղծում է Աստված, և սրանում է կայանում նրանց գլխավոր տարբերությունը մատուրիդիների հետ։ Այդ պատճառով նրանց քննադատները գտնում էին, որ նախախնամության և ազատ կամքի հարցում նրանք մոտենում են աստվածային բացարձակ նախախնամությանը՝ ջաբարիներին, ովքեր ժխտում էին մարդու մոտ ազատ կամքի առկայությունը։ Ալ-Մատուրիդին, ով ընդունեց աշարիական քասբը, ի տարբերություն նրանց՝ գտնում էր, որ քասբը ելնում է մարդուց, ինչը մոտեցնում էր մատուրիդիներին կադարիների հետ։
Ալլահին տեսնելու մասին հարցում ալ-Աշարին ընգծում էր, որ Ալլահին տեսնելու մանրամասները և թե դա ոնց է տեղի ունենալու, հնարավոր չէ ըմբռնել մարդկային բանականության միջոցով։ Մութազիլիականները՝ ի տարբերություն նրա, գտնում էին, որ Աստված տեսանելի լինելու համար պետք է կանգնի որոշակի տարածությունում, ինչը անհնարին է Նրա՝ որպես Արարիչ լինելու համար։ Ի տարբերություն մութազիլիների և աշարիների, անտրոպոմորֆիստները գտնում էին, որ Աստված իրոք մարդկանց առջև դրախտում որոշակի ձևով կկանգնի։
Echo (ալբոմ, Լեոնա Լյուիս)
Համերգային շրջագայություն
Լյուիսը սկսել է իր դեբյուտային համերգային շրջագայությունը՝ The Labyrinth Tour-ը 2010 թվականի մայիսին որպես Spirit և Echo ալբոմներին օժանդակակություն Մեծ Բրիտանիայի և Իռլանդիայի ամսաթվերով ։
Սինգլներ
«Happy» ալբոմի առաջին սինգլը, որը հասանելի է եղել ներբեռնման համար ԱՄՆ-ում և Կանադայում 2009 թվականի սեպտեմբերին, և ամբողջ աշխարհում նույն թվականի նոյեմբերին։ Սինգլը հասել է #31-ի US Billboard Hot 100 հիթ-շքերթում և #15-ի Canadian Hot 100 հիթ-շքերթում, Ավստրալիական ARIA Singles Chart հիթ-շքերթում հասել է #26-ի ։ Billboard'-ի Japan Hot 100-ում հասել է #7-ի ։ Նաև սինգլը ընդգրկվել դանիական Dutch Single Top 100 հիթ-շքերթում զբաղեցնելով #74-րդ հորիզոնականը, և Նոր Զելանդական հիթ-շքերթում հասնելով #35-ի ։ «Happy»-ն հայտնվել է բրիտանականի 2-րդ հորիզոնականում և հավաստագրվել է որպես «արծաթյա» (200,000+) : «I Got You» թողարկվել է որպես երկրորդ սինգլ Մեծ Բրիտանիայում 2010 թվականի փետրվարի 21-ին և հասել է #14-ի UK Singles Chart-ում և #3-ի UK R&B Chart-ում։
Աշարիականություն
Գաղափարներ
Ղուրանը, ինչպես աշարիականության, այնպես էլ մատուրիդիականության մեջ համարվում է Աստծո հավերժ և չարարված խոսք։ Սակայն տառերը, թանաքը, թերթերը, որոնց միջոցով այն գրի է առնվում, ստեղծված են։ Մութազիլիականները Ղուրանը համարում էին արարված։ Մեղքերի հարցում աշարիները հակված էին այն կարծիքին, որ մեղսագործը կախված է աստվածային կամքից։ Եթե Աստված ցանկանա, կարող է պատժել նրան, եթե ցանկանա, կարող է ներել։ Վերջին հաշվով, ցանկացած մեղսագործ մուսուլման կընկնի դրախտ։ Ալ-Աշարին ամբողջապես ընդունում էր գերեզմանում չարչարվելու մասին դրույթը, որը հանդիսանում է անդրշիրիմյան կյանքի սկիզբ, երկրայինին հաջորդող։ Համաձայն մուսուլմանական դավանաբանությանը՝ արդեն գերեզմանում յուրաքանչյուր մարդու համար սկսվում է անդրշիրիմյան կյանքը։ Այս հարցում նա խիստ քննադատության ենթարկեց մութազիլիականներին, ովքեր չէին ընդունում այս դրույթը։
Echo (ալբոմ, Լեոնա Լյուիս)
Ծանոթագրություններ
Կատեգորիա:2009 ալբոմներ Կատեգորիա:Անգլալեզու ալբոմներ